ಶಂಕಿತ ಉಗ್ರನ ಮನೆಯಲ್ಲಿ ಸ್ಫೋಟಕ ವಸ್ತು, ಐಸಿಸ್ ಬಾವುಟ ಪತ್ತೆ.. ಉಗ್ರನ ಪತ್ನಿ, ತಂದೆ ಹೇಳಿದ್ದೇನು..? masthmagaa.com: ಉತ್ತರಪ್ರದೇಶ: ದೆಹಲಿಯಲ್ಲಿ ನಿನ್ನೆ ಅರೆಸ್ಟ್ ಆಗಿದ್ದ ಶಂಕಿತ ಐಸಿಸ್ ಉಗ್ರ ಅಬು ಯೂಸುಫ್ ಮನೆಯಲ್ಲಿ ಭಾರಿ ಪ್ರಮಾಣದ ಸ್ಫೋಟಕ ಸಾಧನ, ಫಿದಾಯಿನ್ ದಾಳಿಗೆ ಬಳಸುವ ಸ್ಪೋಟಕ ಜಾಕೆಟ್, ಬಾಂಬ್ ತಯಾರಿಕೆಗೆ ಬೇಕಾದ ವಸ್ತು ಮತ್ತು ಒಂದು ಐಸಿಸ್ ಬಾವುಟ ಪತ್ತೆಯಾಗಿದ್ದು ಎಲ್ಲವನ್ನ ಜಪ್ತಿ ಮಾಡಲಾಗಿದೆ. ಶಂಕಿತ ಉಗ್ರ ಮೂಲತಃ ಉತ್ತರಪ್ರದೇಶದ ಬಲರಾಮ್ಪುರದವನು. 3 ಸ್ಪೋಟಕ ಪ್ಯಾಕೆಟ್ಗಳನ್ನ ಒಳಗೊಂಡಿದ್ದ ಕಂದು ಬಣ್ಣದ ಜಾಕೆಟ್, 4 ಸ್ಫೋಟಕ ಪ್ಯಾಕೆಟ್ಗಳನ್ನ ಒಳಗೊಂಡಿದ್ದ ನೀಲಿ ಬಣ್ಣದ ಜಾಕೆಟ್, 3 ಕೆಜಿಯಷ್ಟು ಸ್ಫೋಟಕ ವಸ್ತುಗಳನ್ನ ಒಳಗೊಂಡಿದ್ದ ಲೆದರ್ ಬೆಲ್ಟ್ಗಳನ್ನ ವಶಕ್ಕೆ ಪಡೆಯಲಾಗಿದೆ ಅಂತ ದೆಹಲಿ ಪೊಲೀಸರು ಮಾಹಿತಿ ನೀಡಿದ್ದಾರೆ. ಈ ಬಗ್ಗೆ ಮಾತನಾಡಿರುವ ಅಬು ಯೂಸುಫ್ನ ಪತ್ನಿ, ಆತ ಗನ್ ಪೌಡರ್ ಸೇರಿದಂತೆ ಮತ್ತಿತರ ವಸ್ತುಗಳನ್ನ ಮನೆಯಲ್ಲಿ ಇಟ್ಟಿದ್ದ. ಇಂತಹ ಕೆಲಸಗಳನ್ನ ಮಾಡಬಾರದು ಅಂತ ಹೇಳಿದ್ರೆ, ನೀನು ನನ್ನನ್ನ ತಡೆಯಬಾರದು ಅಂತ ಹೇಳ್ತಿದ್ದ. ಆತನನ್ನ ಕ್ಷಮಿಸಿ. ನನಗೆ ನಾಲ್ಕು ಮಕ್ಕಳಿವೆ. ನಾನು ಎಲ್ಲಿಗೆ ಹೋಗಲಿ..? ಅಂತ ಕಣ್ಣೀರಿಟ್ಟಿದ್ದಾರೆ. ಇನ್ನು ಅಬು ಯೂಸುಫ್ನ ತಂದೆ ಮಾತನಾಡಿ, ಇಂತಹ ಚಟುವಟಿಕೆಗಳಲ್ಲಿ ಆತ ಭಾಗಿಯಾಗಿರೋದಕ್ಕೆ ವಿಷಾದವಿದೆ. ಆತ ಮಾಡಿದ್ದು ತಪ್ಪು. ಸಾಧ್ಯವಾದ್ರೆ ಆತನನ್ನ ಒಮ್ಮೆ ಕ್ಷಮಿಸಿ. ಆತನ ಚಟುವಟಿಕೆಗಳು ಮೊದಲೇ ಗೊತ್ತಿದ್ದರೆ ನಮ್ಮನ್ನು ಬಿಟ್ಟುಹೋಗುವಂತೆ ಹೇಳುತ್ತಿದ್ದೆ ಎಂದಿದ್ದಾರೆ. masthmagaa.com